EELNÕU 2020/302

								KOMISJONID:

eelarve- ja arengu-	X	
haridus-		
kultuuri- 		
majandus-		
revisjoni-		
sotsiaal- 	JK	

VILJANDI LINNAVOLIKOGU

MÄÄRUS

26. november 2020   nr

Viljandi Linnavolikogu 22.02.2018 määruse nr 13 
„Sotsiaaltoetuste maksmise tingimused ja kord“ täiendamine ja muutmine

Määrus kehtestatakse kohaliku omavalitsuse korralduse seaduse § 6 lõike 1, § 22 lõike 1 punkti 5 ja sotsiaalhoolekande seaduse § 14 ja § 42 lõike 1 alusel.

§ 1. Tunnistada kehtetuks Viljandi Linnavolikogu 22.02.2018 määruse nr 13 „Sotsiaaltoetuste maksmise tingimused ja kord“ (edaspidi määrus) § 9 lõige 2.

§ 2. Muuta määruse § 9 lõiget 3 ja sõnastada see järgmiselt:
„(3) Pärast tähtaega esitatud avaldusi menetletakse jooksvalt, toetus määratakse kõikide menetlemiseks vajalike dokumentide laekumisele järgnevast kalendrikuust.“

§ 3. Muuta määruse § 13 lõiget 1 ja sõnastada see järgmiselt:
„(1) Ühekordset toetust makstakse vähekindlustatud leibkondadele hädavajalike kulutuste osaliseks hüvitamiseks, eraomandi parendamiseks toetust üldjuhul ei maksta (v.a „Puudega isiku eluruumi kohandamise kulude hüvitamise kord'' alusel makstav toetus). Arvesse võetakse taotluse esitamise eelsel kolmel kalendrikuul tehtud kulutused.“

§ 4. Määrus jõustub kolmandal päeval pärast avaldamist Riigi Teatajas.

§ 5. Määrust rakendatakse alates 01.01.2021.

(allkirjastatud digitaalselt)
Helir-Valdor Seeder
linnavolikogu esimees

Koostaja(d): Karin Kiis
Esitatud:
Esitaja: Viljandi Linnavalitsus			Ettekandja: Janika Gedvil
Lk arv: 
Hääletamine: poolthäälteenamus

Seletuskiri
Viljandi Linnavolikogu 22.02.2018 määruse nr 13
„Sotsiaaltoetuste maksmise tingimused ja kord“ täiendamine ja muutmine

„Sotsiaaltoetuste maksmise tingimused ja kord“ täiendamine aitab operatiivsemalt ja selgemalt menetleda lasteaialaste toitlustamise toetuse taotlusi ning muutmine annab selgemad raamid ja info ühekordse toetuse taotlemise menetluse kohta.

Seni kehtinud korras näeb § 9 lõige 2 ette, et taotlusi koos lisadokumentidega (kõikide leibkonnaliikmete kolme eelneva kuu pangakontode väljavõtted ja eluasemekulude arved) võetakse vastu kolm korda kalendriaastas: 1.–20. aprill, toetus määratakse perioodiks mai–august; 1.–20. august, toetus määratakse perioodiks september–detsember; 1.–20. detsember, toetus määratakse perioodiks jaanuar–aprill. Samas § 9 lõige 3 annab võimaluse taotlusi esitada jooksvalt. Seetõttu teeme ettepaneku eeltoodud paragrahv tühistada.

Seni kehtinud korra § 9 lõike 3 muutuse sõnastuses tingib asjaolu, et taotlejad küll esitavad avalduse aegsasti, kuid tihti laekuvad menetlemise jaoks olulised dokumendid aegamööda ning selguse huvides on mõistlik sõnastust kohendada viisil, et lähtutakse kõikide vajalike dokumentide laekumisest.

Seni: „Pärast tähtaega esitatud avaldusi menetletakse jooksvalt, toetus määratakse avalduse esitamisjärgsest kuust.“

Uus: „Pärast tähtaega esitatud avaldusi menetletakse jooksvalt, toetus määratakse kõikide menetlemiseks vajalike dokumentide laekumisele järgnevast kalendrikuust.“

Seni kehtinud korra § 13 lõike 1 sõnastuse muutuse tingib asjaolu, et sissetulekust sõltuvaid toetusi makstakse toimetulekuraskuste leevendamiseks ning eraomandi parendamine ei ole eesmärgipärane (Sotsiaaltoetuste maksmise tingimused ja kord § 1 lg 3 näeb ette, et Viljandi Linnavalitsuse eelarvest makstavad leibkonna sissetulekust mittesõltuvaid toetusi makstakse linnaelanikuks olemise väärtustamiseks, sissetulekust sõltuvaid toetusi makstakse toimetulekuraskuste leevendamiseks).
Seni: „Ühekordset toetust makstakse vähekindlustatud leibkondadele hädavajalike kulutuste osaliseks hüvitamiseks. Arvesse võetakse taotluse esitamise eelsel kolmel kalendrikuul tehtud kulutused.“

Uus: „Ühekordset toetust makstakse vähekindlustatud leibkondadele hädavajalike kulutuste osaliseks hüvitamiseks, eraomandi parendamiseks toetust üldjuhul ei maksta (v.a „Puudega isiku eluruumi kohandamise kulude hüvitamise kord'' alusel makstav toetus). Arvesse võetakse taotluse esitamise eelsel kolmel kalendrikuul tehtud kulutused.“

Eeltoodud muudatustega seoses ei ole ette näha linna kulu suurenemist.

(allkirjastatud digitaalselt)
Karin Kiis
toetuste peaspetsialist